cyanic-selkie/wikianc huggingface dataset:
კარდიფის ეროვნული მუზეუმი
ხელოვნების ეროვნული გალერეა
ხელოვნების ეროვნული გალერეა 2011 წელს გაიხსნა. კარდიფის მუზეუმში განთავსებული ნახატების ავტორებს შორის „ძველი ოსტატებიც“ არიან. ნახატებს შორისაა: ამიკო ასპერტინის „ქალწული და ბავშვი წმინდა ელენესა და წმინდა ფრანცისკოს შორის“, ფრანს სნაიდერსის „მეფრინველის მაღაზია“, იან ვან დე კაპელის „სიმშვიდე“. 2016 წლიდან მუზეუმს აქვს რემბრანდტის 1657 წლის ნამუშევარი „კათარინა ჰოგჰსატის პორტრეტი“. 2019 წელს მუზეუმში განთავსდა ნახატი, რომელიც მადონას და ბავშვს ბროწეულით გამოხატავს. ნაწარმოები სანდრო ბოტიჩელს ეკუთვნის.
ლანდშაფტის ნახატების კლასიკური ტრადიციული კოლექცია მოიცავს: კლოდ ლორენის, გასპარ დიუგესა და სალვატორ როზას ნამუშევრებს და ნიკოლა პუსენის ორ ნამუშევარს: „ფოკიონის დასაფლავება“ (1648) და „მოსეს ძიებაში“ (მუზეუმისა და ლონდონის ეროვნული გალერეის ერთობლივი საკუთრება). ეს ნამუშევრები ასახავს უელსში დაბადებული მხატვრის, რიჩარდ უილსონის კარიერას, რომელსაც „ბრიტანული ლანდშაფტის მხატვრობის მამასაც“ უწოდებდნენ.
ფრანგული ხელოვნების კოლექცია წარმოდგენილია მარგარეტ და გვენდოლინ დეივისების კოლექციით, რომლებიც მდიდარი ინდუსტრიალისტის, დევიდ დეივისის შვილიშვილები იყვნენ. ეს ნამუშევრები უელსში მდებარე მუზეუმს საერთაშორისო მნიშვნელობის დაწესებულებად ხდის. ამ კოლექციაში ასევე შედის ონორე დომიეს ნამუშევრები და ჟან-ფრანსუა მილეს ნახატები. კლოდ მონეს ნახატებს შორისაა „სან გიორგიო მაჯიორე დაისისას“ და მაგალითები „წყლის ლილიებისა“ და „რუანის კათედრალის“ სერიებიდან. პოსტიმპრესიონიზმი წარმოდგენილია ვინსენტ ვან გოგის ნახატით „წვიმა ოვერში“ და პოლ სეზანის „The François Zola Dam“-ით. დები დეივისების კოლექციაში ყველაზე ცნობილი ნამუშევრებია: პიერ ოგიუსტ რენუარის „პარიზელი ლამაზმანი“ (La Parisienne) და ოგიუსტ როდენის კოცნის ბრინჯაოს ვარიანტი.
ხელოვნების გალერეას ცნობილი უელსელი ხელოვანების ნამუშევრები აქვს. ეს მოიცავს რიჩარდ უილსონისა და პიონერი თომას ჯოუნსის პეიზაჟებს. მუზეუმში ასევე ინახება ჯონ გიბსონის, დედოფალ ვიქტორიას საყვარელი მოქანდაკის ნამუშევრები. ასევე დაცულია სერი რიჩარდის ნამუშევრები, ოგასტეს ჯონისა და მისი დის, გვენ ჯონის ნახატები, მათ შორის დილან თომასის სურათი. მუზეუმში ინახებდა დეივიდ ჯოუნსის ნახატები, მისი ქალღალდზე შესრულებული ნამუშევრები კი საზოგადოებისათვის საჩვენებლად იშვიათად გამოაქვთ. გამოფენილია უელსის ყველაზე გამოჩენილი თანამედროვე მხატვრის, სერ კიფინ უილიამსის (1918–2006) ნამუშევრებიც.
სქოლიო
კატეგორია:უელსის მუზეუმები კატეგორია:1912 წელს დაარსებული მუზეუმები
კვიტაიშვილი
საკუთარი სახელი კვიტაიშვილი შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
მოსი (ხალხი)
მოსი — ხალხი დასავლეთ აფრიკაში. შეადგენენ ბურკინა-ფასოს მოსახლეობის 50 %-ს; ცხოვრობენ აგრეთვე ჩრდილოეთ განაში. 1978 წლის აღწერით საერთო რაოდენობაა 5,4 მლნ. ადამიანი. ენა — მოსი; განეკუთვნება გურის ენათა ჯგუფს. მოსის უმრავლესობა ინარჩუნებს ძველ, ტრადიციულ რწმენას, ნაწილი — ქრისტიანი და მუსლიმია. ძირითადი საქმიანობაა სათოხნი მიწათმოქმედება, ნაწილობრივ წვრილფეხა მესაქონლეობა, ზოგიერთ რაიონში მეცხენეობა. დასახლების სიმჭიდროვისა და უნაყოფო მიწების გამო ხშირია მიგრაციები. საშოვარზე დადიან განის მაღაროებსა და კოტ-დ’ივუარის პლანტაციებში.
ლიტერატურა
კატეგორია:აფრიკის ხალხები
Five Miles Out
Five Miles Out — მაიკ ოლდფილდის სტუდიური ალბომი, რომელიც გამოვიდა 1982 წელს. ამ ალბომის თავისებურება ის არის, რომ იგი ყველაზე ახლოს არის პროგრესული როკის ჟანრთან და სწორედ მასში არის გამოყენებული მაიკის რამდენიმე ვოკალური პარტია (ოლდფილდი საკმაოდ იშვიათად მღერის საკუთარ კომპოზიციებში).
2013 წლის ხელახალი გამოცემა
2013 წლის 2 სექტემბერს Mercury Records-მა გამოსცა Crises-ის და Five Miles Out-ის რემასტერები. უკანასკნელი გამოვიდა, როგორც ერთი დისკი, გრამფირფიტა და 2CD/DVD დელუქს ვერსია. გამჭვირვალე ყვითელი გრამფირფიტა გამოიცა 500 ასლის ოდენობით. DVD-ზე შეტანილია ვიდეოები BBC-ის გადაცემიდან Six Fifty Five (28 ივლისი 1982).
სქოლიო
კატეგორია:მაიკ ოლდფილდის ალბომები კატეგორია:1982 წლის ალბომები კატეგორია:Virgin Records-ის ალბომები
გომი (სამტრედიის მუნიციპალიტეტი)
ისტორია
გომი შედიოდა საჯავახოში. 1902 წლის მონაცემებით გომის (მუხაყრუას) სასოფლო საზოგადოება მოიცავდა 7 სოფელს და მისი მოსახლეობა იყო 5563 ადამიანი. 1926 წლისთვის გომის თემი შედგებოდა 14 სოფლიდგან და მისი მოსახლეობა შეადგენდა 6342 ადამიანს, ხოლო ფართობი 62,4 კმ²-ს.
სქოლიო
თემები კატეგორია:სამტრედიის მუნიციპალიტეტის თემები კატეგორია:სამტრედიის მუნიციპალიტეტის ისტორიული სოფლები
განდაკი
განდაკი ან კალი-განდაკი — ერთ-ერთი უმნიშვნელოვანესი მდინარე ნეპალში და განგის მარცხენა შენაკადი ინდოეთში. ნეპალში მას ასევე კრიშნა-განდაკის უწოდებენ. ამ ქვეყანაში იგი ცნობილია თავის ღრმა ხეობით ჰიმალაის მთებში და უზარმაზარი ჰიდროელექტრული პოტენციალით. აუზის მთლიანი ფართობი 46 300 კმ²-ია, რომლის უდიდესი ნაწილიც ნეპალში მდებარეობს. აუზი ამავე დროს მოიცავს მსოფლიოში სულ არსებული 14 ისეთი მწვერვალიდან სამს, რომელთა სიმაღლეც 8 000 მეტრზე მეტია; ესენია — დჰაულაგირი, მანასლუ და ანაპურნა. ამათგან უმაღლესია დჰაულაგირი.
მდინარე სათავეს იღებს ნეპალში, ტიბეტის საზღვართან, ზღვის დონიდან 6 268 მეტრზე, მუსტანგის რეგიონში.
სქოლიო
კატეგორია:ნეპალის მდინარეები კატეგორია:ინდოეთის მდინარეები
ხორცის კატლეტი
პოსტსაბჭოთა ქვეყნები
მარცხნივ|მინი|კიევური კატლეტი
პოსტსაბჭოთა ქვეყნების უმეტესობაში სიტყვა "კატლეტით" ჩვეულებრივად ძროხის ან ღორის ხორცის კატლეტი მოიხსენიება, რეცეპტში კი აუცილებლად შედის პური რძით, ხახვით, ნივრით, მწვანილით და სხვა სუნელებით. წასახემსებლად ხშირად იდება პურის ნაჭრების შორის ჰამბურგერივით, მაგრამ ასეთი კერძი რესტორნების მენიუში არ შეგხვდებათ. გარნირად იყენება მაკარონი, კარტოფილის პიურე ან ტაფაში შემწვარი კარტოფილი, XX საუკუნის შუა წლებში საბჭოთა კავშირში გაჩნდა ფარშისგან ქარხნულად დამზადებული კატლეტები. ქათმის კატლეტი კიევური კატლეტის სახელით არის ცნობილი. არსებობს სახეობები კვერცხის, ცომის და კარაქის დამატებით.
ევროპა
გერმანული კატლეტი გამოირჩევა იმით, რომ ხორცის სახეობების უმეტესობის გამოყენებისას კატლეტის შუაში რჩება ნეკნის ძვალი. ძვლის გარეშე კეთდება ნეკნების უკანა ხორცის კატლეტი. კატლეტს სხვადასხვა სახელი აქვს ცხოველის სხეულის გამოყენებული ნაწილის მიხედვით, მაგ. "კისრის კატლეტი", "ფეხის კატლეტი" და ა.შ. კატლეტის სახელით ცნობილია ასევე ხერხემლიდან ვერტიკალურად დაჭრილი თევზი, შვეივარიაში კი - სერველატის სოსისი ("მუშის კატლეტის" სახელით). ავსტრიაში კატლეტი ცნობილია "ვანილის როსტბიფის" სახელით. ინგრედიენტებში ვანილი არ შედის - შედის ნიორი, რომელსაც ავსტრიაში "ღარიბი კაცის ვანილს" უწოდებდნენ. ემატება ასევე ხახვი, კარაქი, მარილი, პიმპილი და სხვა ინგრედიენტები, გარნირაად გამოიყენება შემწვარი კარტოფილი. ბრიტანეთში კატლეტს არ ემატება პური და ეწოდება "ნეკნი" და რიგი სხვა სახელები. იტალიაში პოპულარულია "მილანური კატლეტი" - პურის ნამცეცებით დაფარული და კარაქში შემწვარი ზორცის ნაჭერი. პოლონეთში გაიცემა კარტოფილის, პეროგის, რაიმე სალათის, მოხარშული კომბოსტოს და შემწვარი სოკოს გარნირით.
აზია
ინდოეთში კატლეტის სახელით მოიხსენიება  ბოსტნეულის პიურე (კარტოფილი, კომბოსტო, ლობიო) ან მოხარშული და შემდეგ შემწვარი ხორცი სხვადასხვა სუნელით (ლიმონი, ჩილი, დარიჩინი, მარილი, წიწაკა და ხახვი), რომელიც შემდეგ იწობა კვერცხის ცილაში და იფარება პურის ნამცეცებით. ირანში კატლეტი ხორცის, ხახვის, პურის ნამცეცების, კარტოფილის პიურეს და სუნელების შეზავებაა. იაპონიაში კატლეტს ("კაცურეცუ", შემოკლებით "კაცუ") შნიცელის იაპონურ სახეობას ეძახიან. შრი-ლანკის სამზარეულოში კატლეტი თევზისგან მზადდება სხვადასხვა სუნელით, ფქვილით და კვერცხით, შემდეგ კი იწვება და იშლება ნამცეცებად. ჰონგ-კონგში კატლეტი ბრიტანელებმა შემოიტანეს ქვეყნის კოლონიზაციის დროს, აქ ის ჩვეულებრივად ბრინჯის ან სპაგეტის გარნირით იჭმევა.
ამერიკა
აშშ-ში კატლეტი ევროპიდან შემოვიდა. ჯერ მხოლოდ ძროხის ხორცისგან მზადდებოდა, შემდეგ - ღორის. ინგლისურ რეცეპტების წიგნებში პირველად ჩნდება XVIII საუკუნეში. მზადდება ფქვილით, კვერცხით და პურით და იწვება ტაფაში ცოტაოდენი ზეთით. კუბაში და კანადაში ბოლო დროს პოპულარული ქათმის ხორცის გამოყენებაც.
წყაროები
კატეგორია:კულინარია
კატეგორია:გასტრონომია
კატეგორია: იტალიური სამზარეულო
მოსი (ქალაქი)
thumb|მოსის სამრეწველო ნაწილის საერთო ხედი მოსი (Moss) — ქალაქი და ნავსადგური ნორვეგიაში, ოსლო-ფიორდის ნაპირზე. ესტფოლის ფიულკეს ადმინისტრაციული ცენტრი. მოსახლეობა 29 789 კაცი (2008).
ქალაქში განვითარებულია გემთმშენებლობა და მანქანათწარმოება. ასევე მერქნის მასის, ქაღალდის, რძის კონსერვების წარმოება.
მოსმა 1720 წელს სავაჭრო ცენტრის სტატუსი მიიღო, რაც დღემდე არ დაუკარგავს. ქალაქი არა მხოლოდ საკუთარ, არამედ ფიულკეს მოსახლეობას ემსახურება.
მოსი ცნობილია თავისი სკულპტურებით, რომელთაგან 60-70 მთელ ქალაქშია გაბნეული, ამიტომაც მოსს „სკულპტურათა ქალაქს“ უწოდებენ. მოსში სურათების 4 გალერეაა, სადაც ნორვეგიული და ზოგადად სკანდინავიური ფერწერის მოყვარულებს ადგილობრივი ხელოვნების გაცნობის საშუალება ეძლევა.
ლიტერატურა
კატეგორია:ნორვეგიის ქალაქები
ტაჯიკეთის რესპუბლიკური დაქვემდებარების რაიონები
რესპუბლიკური დაქვემდებარების რაიონები (Ноҳияҳои тобеи ҷумҳурӣ) — 13 რესპუბლიკური დაქვემდებარების რაიონის გაერთიანება ტაჯიკეთში.
ლიტერატურა
კატეგორია:ტაჯიკეთის ადმინისტრაციული დაყოფა
ინჯიის თემი
ინჯიის თემი (Инђија) — თემი სერბეთში, შედის სრემის ოლქში.
თემის მოსახლეობა შეადგენს 48 944 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 127 ადამ./კმ². თემის ფართობი — 385 კმ².
თემის ადმინისტრაციული ცენტრი — ქალაქი ინჯია. ინჯიის თემი შედგება 11 დასახლებული პუნქტისგან, მათი საშუალო ფართობია 35.0 კმ².
სქოლიო
კატეგორია:სერბეთის თემები
ხაროვსკი
ხაროვსკი (Харовск) — ქალაქი (1954 წლიდან) რუსეთში, ვოლოგდის ოლქში, ხაროვსკის რაიონის ადმინისტრაციული ცენტრი. მდებარეობს ხაროვსკის მთაგრეხილზე, მდინარე კუბენის მარცხენა ნაპირზე, ქალაქ ვოლოგდის ჩრდილოეთით 89 კილომეტრში. 2010 წლის მონაცემებით ქალაქის მოსახლეობა 10 078 (რაიონის მოსახლეობის 60%) ადამიანს შეადგენდა.
ისტორია
დასახლებული პუნქტი წარმოიქმნა, სარკინიგზო სადგურისა და მდინარე კუბენზე ხიდის მშენებლობისას. მას თავდაპირველად დაბის სტატუსი ჰქონდა, სარკინიგზო სადგური გაიხსნა 1898 წელს და 1904 წლამდე ერქვა კუბინო, შემდეგ ერქვა ლეშჩიოვო, ხოლო 1914 წლიდან კი — ხაროვსკაია.
1903 წელს დაბა ხაროვსკი მინისტარის ქარხნის მშენებლობის პარალელურად დაარსდა.
რესურსები ინტერნეტში
კატეგორია:ვოლოგდის ოლქის ქალაქები კატეგორია:ხაროვსკის რაიონის დასახლებული პუნქტები
იურაქთაუ (ბუზდიაკის რაიონი)
იურაქთაუ (Йөрәктау; Юрактау) — სოფელი რუსეთის ფედერაციაში, ბაშკირეთის რესპუბლიკის ბუზდიაკის რაიონში.
2010 წლის მონაცემებით სოფელში ცხოვრობს 28 ადამიანი. რაიონულ ცენტრ ბუზდიაკიდან დაშორებულია 15 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (83 %).
Pristomyrmex wheeleri
სქოლიო
კატეგორია:ჭიანჭველები
იურაქთაუ (ბუზდიაკის რაიონი)
სქოლიო
კატეგორია:ბუზდიაკის რაიონის სოფლები
სან-ვისენტე-დე-არევალო
სან-ვისენტე-დე-არევალო (San Vicente de Arévalo) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 16 კმ². მოსახლეობა — 170 კაცი (2020 წ.).
სქოლიო
კატეგორია:ავილის მუნიციპალიტეტები
დიდიუს იულიანუსი
thumb|დიდიუს იულიანუსი მარკუს სევერუს დიდიუს იულიანუსი (Marcus Didius Iulianus) (დ. 30 იანვარი, 133 ან 2 თებერვალი, 137 — გ. 1 ივნისი, 193) — რომის იმპერატორი 193 წლის 28 მარტიდან 1 ივნისამდე. მისი იმპერატორობა გრძელდებოდა ცხრა კვირა, შემდეგ ის მოკლეს.
დიდუსი ტახტზე ავიდა მას შემდეგ, რაც პრეტორიანული დაცვა მოისყიდა და მოაკვლევინა მისი წინამორბედი პერტინაქსი. ამას მოყვა სამოქალაქო ომი რომში. ის ტახტიდან ჩამოაგდო და სიკვდილით დასაჯა ლუციუსმა, რომელიც შემდგომ თვითონ გახდა იმპერატორი.
რესურსები ინტერნეტში
კატეგორია:რომის იმპერატორები კატეგორია:დაბადებული 30 იანვარი კატეგორია:დაბადებული 133 კატეგორია:გარდაცვლილი 1 ივნისი კატეგორია:გარდაცვლილი 193 კატეგორია:II საუკუნის რომის იმპერატორები კატეგორია:დაბადებული 137
ქათმების გაქცევა
„ქათმების გაქცევა“ (Chicken Run) — 2000 წლის კომპიუტერული ანიმაციური კომედიური ფილმი, რომლის რეჟისორია პიტერ ლორდი და ნიკ პარკი, პერსონაჟებს ახმოვანებენ ჯულია სავალჰა, მელ გიბსონი, ტონი ჰეიგარტი, მირანდა რიჩარდსონი, ფილ დენიელსი, ლინ ფერგიუსონი, ტიმოთი სპალი, იმელდა სტაუნტონი და ბენჯამინ უიტროუ. ფილმი აწარმოა Aardman Animations-მა, ხოლო დისტრიბუცია გაუწია DreamWorks Pictures-მა.
უიადი
უიადი (Уяҙы; Уяды) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 3 ადამიანი. რაიონულ ცენტრ დიურტიულიდან დაშორებულია 26 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები (73 %) შეადგენენ.
სქოლიო
კატეგორია:დიურტიულის რაიონის სოფლები
მატრიოშკები
thumb|250px|right|გახსნილი მატრიოშკა მატრიოშკები ან მატრიოშკა (რუს матрёшки ან матрёшка, კნინობითი ფორმაა „Матрёна-სი“, უახლოვდება ლათინურ Matrona-ს, ცნობილი ქალბატონი, ოჯახის დედა) — რუსული ხის სათამაშო მოხატული თოჯინის ფორმისა, რომლის შიგნითაც მომცრო ზომის მსგავსი თოჯინებია. ჩაწყობილი თოჯინების რაოდენობა, ჩვეულებრივ, ექვსია ან მეტი. თითქმის ყველა მათგანი ცილინდრული ფორმისაა. მათ არ გააჩნიათ ხელები (მხოლოდ მიხატული აქვთ). ტრადიციისამებრ, იხატება ქალი სარაფანში, თუმცა, შიგნით შეიძლება კაციც იყოს ჩასმული. ყველაზე პატარა ფიგურა, რომელიც არ იხსნება, ბავშვია ხოლმე. მოსახატი თემა შეიძლება ერთობ განსხვავებული იყოს: ზღაპრული პერსონაჟებით დაწყებული, პოლიტიკური პერსონებით დამთავრებული.
მატრიოშკები რუსეთში ჩასული ტურისტების ერთ-ერთ ყველაზე პოპულარულ სუვენირს წარმოადგენს.
მატრიოშკების გაჩენა
მიჩნეულია, რომ რუსული მატრიოშკა იაპონური ნიმუშის მიხედვით გამოითალა. ზოგიერთი მონაცემებით, მატრიოშკები რუსეთში მხოლოდ და მხოლოდ რუსეთ-იაპონიის ომის შემდეგ შეიტანეს, როდესაც სამხედრო მოსამსახურეები იაპონიიდან სამშოლბლოში დაბრუნდნენ.
მატრიოშკის რუსული ფორმის შექმნა ხარატ ვ. პ. ზვიოზდოჩკინს მიეწერება 1890-იან წლებში, ხოლო პირველი მოხატულობის ავტორი პროფესიონალი მხატვარი ს. ვ. მალიუტინი იყო. მატრიოშკის გამოჩენამდე, რუსი ოსტატები სააღდგომი გასახსნელ ხის კვერცხებს აკეთებდნენ. ამგვარად, რუსული და იაპონური მატრიოშკის მემკვიდრეობითობის საკითხი, პასუხგაუცემელი რჩება.
რესურსები ინტერნეტში
კატეგორია:რუსული კულტურა კატეგორია:თოჯინები
193
თარიღი უცნობია
*
Pristomyrmex wilsoni
Pristomyrmex wilsoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pristomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ნური (ჩეკმაგუშის რაიონი)
ნური (Нур; Нур) — სოფელი რუსეთის ფედერაციაში, ბაშკირეთის რესპუბლიკის ჩეკმაგუშის რაიონში.
2010 წლის მონაცემებით სოფელში ცხოვრობს 68 ადამიანი. რაიონულ ცენტრ ჩეკმაგუშიდან დაშორებულია 19 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 86 კმ-ით.
2002 წლის აღწერის მიხედვით მოსახლეობის უმრავლესობას თათრები (55%) და ბაშკირები (45%) შეადგენენ.
სქოლიო
კატეგორია:ჩეკმაგუშის რაიონის სოფლები
სონი (მდინარე)
სონი (सोन नदी) — მდინარე ინდოეთში, განგის უდიდესი სამხრეთ შენაკადი. სიგრძე — 780 მ, აუზის ფართობი — 71 900 კმ².
სათავეს იღებს ჩჰოტა-ნაგპურის პლატოზე. მისი ზემო დინება, დაახლოებით 480 კმ ვიწრო ხეობაში მიედინება, კაიმურის მთების სამხრეთ კალთებთან.
მუსონების პერიოდში, სონის ქვემოწელი ხშირად ტბორავს მიმდებარე ველებს. ზამთრობით კი იგი წყალმარჩხ, ვიწრო მდინარედ იქცევა.
ნაოსნობა მხოლოდ ქვემო დინებაშია შესაძლებელი.
რესურსები ინტერნეტში
კატეგორია:ინდოეთის მდინარეები
პირველყოფილი ძროხა
პირველყოფილი ძროხა, ტური (Bos primigenius) — ამომწყდარი გარეული ძროხა. შინაური ძროხის წინაპარი. ფართოდ იყო გავრცელებული ანთროპოგენური პერიოდის II ნახევარში. სანადირო ობიექტი იყო. უკანასკნელი პირველყოფილი ძროხა 1627 წელს მოკლეს პოლონეთში.
ლიტერატურა
კატეგორია:გადაშენებული ძუძუმწოვრები კატეგორია:ჩვეულებრივი ძროხა
ლევან მესხორაძე
ლევან მესხორაძე (დ. 21 ნოემბერი, 1983, ქუთაისი ) ― ქართველი იურისტი, ევროპის საბჭოს პროგრამის ხელმძღვანელი, ევროპის უნივერსიტეტის პროფესორი.
ბიოგრაფია
მუშაობს საერთაშორისო სამართლის, ადამიანის უფლებების დაცვისა და სისხლის მართლმსაჯულების სფეროში. 2008-2016 წლებში იყო საქართველოს იუსტიციის სამინისტროს ადამიანის უფლებათა საერთაშორისო სასამართლოებში სახელმწიფო წარმომადგენლობის დეპარტამენტის უფროსი, საქართველოს წარმომადგენელი სტრასბურგის სასამართლოსა და სხვა საერთაშორისო სასამართლოებში. 2009 წელს საქართველოს მთავრობამ ევროპის საბჭოს ადამიანის უფლებათა მმართველი კომიტეტის ექსპერტად დანიშნა. ევროპული სასამართლოს წინაშე საქართველოს წარმოადგენდა სხვადასხვა საქმეზე, მათ შორის, საქართველო რუსეთის წინააღმდეგ I („დეპორტაციების საქმე“) და საქართველოს რუსეთის წინააღმდეგ II („აგვისტოს ომის“ საქმე ). 2016-2021 წლებში იყო ევროპის საბჭოსა და სხვა საერთაშორისო ორგანიზაციების საერთაშორისო კონსულტანტი.
ლევან მესხორაძე არის გაეროს, აღმოსავლეთ-დასავლეთის მართვის ინსტიტუტის კანონის უზენაესობის მხარდაჭერის პროგრამის, პროკურატურის სასწავლო ცენტრის, ადვოკატთა ასოციაციის და იუსტიციის უმაღლესი სკოლის ექსპერტი ადამიანის უფლებათა და სისხლის მართლმსაჯულების საკითხებში. 2008 წლიდან კითხულობს ლექციებს სხვადასხვა უნივერსიტეტში საერთაშორისო საჯარო სამართალსა და ადამიანის უფლებებში.
ჰყავს მეუღლე და ორი შვილი.
სქოლიო
კატეგორია:დაბადებული 21 ნოემბერი კატეგორია:დაბადებული 1983 კატეგორია:ქართველი იურისტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქუთაისში დაბადებულები
პერტინაქსი
პერტინაქსი (Publius Helvius Pertinax Augustus; დ. 1 აგვისტო, 126 — გ. 28 მარტი, 193) — რომის იმპერატორი 193 წლის პირველი სამი თვის განმავლობაში. იგი ტახტზე წინამორბედის, კომოდუსის მკვლელობის შემდეგ ავიდა და ხუთი იმპერატორის წლის პირველი იმპერატორი იყო.
კომოდუსის სიკვდილის შემდეგ, პერტინაქსი იმპერატორად გამოაცხადეს. იგი შეეცადა რამდენიმე რეფორმის წამოწყებას, თუმცა მისმა ხანმოკლე მმართველობამ ამ მცდელობებს წარმატების შანსი არ დაუტოვა. ერთ-ერთი რეფორმა, რომელიც პრეტორიანელთა გვარდიაში დისციპლინის აღდგენას ისახავდა მიზნად, კონფლიქტში გადაიზარდა, რაც, საბოლოოდ, გვარდიის მიერ იმპერატორის მკვლელობით დასრულდა. პერტინაქსის სიკვდილის შემდეგ, პრეტორიანელებმა იმპერატორის თანამდებობა აუქციონზე გაიტანეს. მისი ყიდვა მდიდარმა სენატორმა, დიდიუს იულიანუსმა შეძლო, რომლის მმართველობამაც 66 დღეს გასტანა.
ცხოვრების ადრეული წლები
მისი კარიერა იმპერატორად გახდომამდე აღწერილია ჰისტორია ავგუსტაში და მრავალი არსებული წარწერის მიერაა დამოწმებულია. ალბა-პომპეიაში (იტალია), გააზატებული მონის, ჰელვიუს საქსესუსის ოჯახში დაბადებული პერტინაქსი, თავდაპირველად, გრამატიკუსად (გრამატიკის მასწავლებელი) მუშაობდა, თუმცა, საბოლოოდ, გადაწყვიტა უფრო ფასეული სამსახური ეშოვა და მფარველობის დახმარებით კოჰორტაში ოფიცრად დანიშნეს.
მომდევნო რომაულ-პართიულ ომში, პერტინაქსმა თავის გამოჩენა მოახერხა, რაც მისი კარიერული დაწინაურებების სერიის საწინდარი გახდა. ბრიტანეთსა (VI ლეგიონის სამხედრო ტრიბუნად) და დუნაიზე მსახურობის შემდეგ, მან დაკიის პროკურატორის თანამდებობა დაიკავა. მარკუს ავრელიუსის მმართველობისას პერტინაქსმა, სასამართლო ინტრიგების წყალობით, კარიერული დაქვეითება განიცადა, თუმცა მალევე გამოძახეს მაკრომანებთან ომში კლავდიუს პომპეიანუსის დასახმარებლად. 175 წელს იგი კონსულიც (სუფექტი) გახდა და 185 წლამდე მართავდა ზემო და ქვემო მეზიის, დაკიის, სირიისა და საბოლოოდ, ბრიტანეთის პროვინციებს.
180-იან წლებში პერტინაქსი რომის სენატში წამყვან როლს ასრულებდა, სანამ პრეტორიანელთა პრეფექტმა, სექსტუს ტიგიდიუს პერენისმა, არ აიძულა, რომ საჯარო ცხოვრებას ჩამოშორებოდა. სამი წლის შემდეგ იგი ხელახლა გამოიძახეს ბრიტანეთში, სადაც რომის არმია აჯანყების ზღვარზე იდგა. იგი ურჩი ჯარისკაცების დამორჩილებას შეეცადა, თუმცა ერთი ლეგიონი აჯანყდა და მის მცველს დაესხა თავს, რითაც პერტინაქსი სასიკვდილოდ გაწირა. გამომჯობინების შემდეგ, მან მკაცრად დასაჯა მეამბოხეები, რამაც განამტკიცა მისი, როგორც დისციპლინის დამცველის სახე. 187 წელს, როდესაც გადადგომა აიძულეს, მიზეზად ის გარემოება დასახელდა, რომ მკაცრი მმართველობის გამო ლეგიონები მის მიმართ მტრულად იყვნენ განწყობილნი.
188-189 წლებში პერტინაქსს აფრიკის პროკონსულის თანამდებობა ეკავა, რის შემდეგაც რომის ქალაქის პრეფექტი გახდა და იმპერატორთან ერთად კონსულობის პატივიც გაიზიარა.
იმპერატორი
მას შემდეგ, რაც 190-იანი წლების დასაწყისში კომოდუსის მოქმედებები სულ უფრო და უფრო ახირებული და არამართებული გახდა, მიჩნეულია, რომ პერტინაქსი ჩაერთო შეთქმულებაში, რომელიც 192 წლის 31 დეკემბერს იმპერატორის მკვლელობით დასრულდა. შეთქმულება შეასრულეს პრეტორიანელთა პრეფექტმა კვინტუს ემილიუს ლეტუსმა, კომოდუსის საყვარელმა, მარციამ და იმპერატორის ხაზინადარმა ეკლექტუსმა. მკვლელობის შემდეგ, პერტინაქსი, რომელიც ამ დროისათვის ქალაქის პრეფექტის თანამდებობას იკავებდა, პრეტორიანელთა ბანაკისაკენ გაეშურა, სადაც იგი მომდევნო დილას იმპერატორად გამოაცხადეს. მისი ხანმოკლე (86 დღე) ზეობა მარტივი ნამდვილად არ ყოფილა.
ანტიკური პერიოდის მწერლები დეტალურად აღწერენ, თუ პერტინაქსის ტახტზე ასვლისას როგორ ელოდა პრეტორიანელთა გვარდია მისგან გულუხვ საბოძვარს და როდესაც იმედები გაუცრუვდათ, იმპერატორის საწინააღმდეგო მოქმედებები დაიწყეს. ეს მანამდე გაგრძელდა, სანამ პერტინაქსმა ფული არ იშოვა კომოდუსის ქონების გაყიდვით, რომელიც მოიცავდა ამ უკანასკნელის ხარჭებსა და საყვარლებს, რომლებსაც იგი თავისი სექსუალური სიამოვნებებისათვის ინახავდა. პერტინაქსმა რომაული სავალუტო სისტემის ძირეული რეფორმა განახორციელა და დენარიუსის ვერცხლის სინჯი 74%-დან 87%-მდე გაზარდა. შესაბამისად, ვერცხლის მასა 2,22 გრამიდან 2,75-მდე გაიზარდა. მონეტარულმა რეფორმამ მის სიკვდილთან ერთად შეწყვიტა არსებობა.
პერტინაქსმა განებივრებული პრეტორიანელების მკაცრი სამხედრო დისციპლინის ქვეშ მოქცევა სცადა. მარტის დასაწყისში იგი გადაურჩა შეთქმულებას, რომელიც მის დამხობას და იმპერატორის ტახტზე კონსულ კვინტუს სოზიუს ფალკონის აყვანას ისახავდა მიზნად, რაც მაშინ უნდა განხორციელებულიყო, როდესაც ის ოსტიაში იმყოფებოდა მარცვლეულის ტრანსპორტირების სისტემატიზაციის შესამოწმებლად. შეთქმულება გასცეს. თავად ფალკონი შეიწყალეს, თუმცა გადატრიალების მცდელობაში მონაწილე ოფიცერთა ნაწილი სიკვდილით დასაჯეს.
193 წლის 28 მარტს პერტინაქსი სასახლეში იმყოფებოდა, როდესაც, ჰისტორია ავგუსტას თანახმად, პრეტორიანელთა გვარდიის დაახლოებით სამასი ჯარისკაცი კარიბჭეებში შეიჭრა (დიონ კასიუსის მიხედვით, ჯარისკაცთა რაოდენობა ორასს შეადგენდა). ანტიკური პერიოდის წყაროები საუბრობენ იმაზე, რომ მათ დაპირებული ჯამაგირის მხოლოდ ნახევარი ჰქონდათ მიღებული. არც დაცვას და არც სასახლის მოხელეებს მათთვის წინააღმდეგობა არ გაუწევიათ. პერტინაქსმა ლეტუსი მათთან შესახვედრად გაგზავნა, თუმცა ამ უკანასკნელმა იმპერატორი მიატოვა და ამბოხებულთა მხარეს გადავიდა.
ამის შემდეგ, მიუხედავად იმისა, რომ გაქცევას ურჩევდნენ, პერტინაქსი აჯანყებულებთან მოლაპარაკებას შეეცადა და კინაღამ წარმატებასაც კი მიაღწია, მაგრამ ამ დროს ერთ-ერთმა ჯარისკაცმა მახვილი ჩასცა მას. პერტინაქსს გააზრებული უნდა ჰქონოდა ის საფრთხე, რაც მას ძოწეულით შემოსვის შემდეგ დაემუქრებოდა. ამიტომაც მან უარი თქვა თავისი ცოლის ან ვაჟისათვის საიმპერატორო ტიტულების მინიჭებაზე, რითაც საკუთარი მკვლელობის შემდეგ მათ დაცვას ცდილობდა. ამასთან, ისისც აღსანიშნავია, რომ მან თავისი სიმამრი, ტიტუს ფლავიუს კლავდიუს სულპიციანუსი ქალაქ რომის პრეფექტუს ურბიდ დანიშნა.
მკვლელობის შემდეგ
პრეტორიანელთა გვარდიამ იმპერატორის თანამდებობა აუქციონზე გაყიდა. მისი მოპოვება მდიდარმა სენატორმა, დიდიუს იულიანუსმა მოახერხა და ახალი იმპერატორი გახდა. მისი ძალაუფლება მყარი არ აღმოჩნდა და საიმპერატორო ძალაუფლების დასაუფლებლად ხანმოკლე სამოქალაქო ომი დაიწყო, რომელიც იმავე წელს დასრულდა, როდესაც სეპტიმიუს სევერუსმა ყველა კონკურენტი ჩამოიშორა გზიდან და იმპერატორი გახდა.
რომში შესვლის შემდეგ სეპტიმიუსმა პერტინაქსი კანონიერ იმპერატორად აღიარა, სიკვდილით დასაჯა მისი მკვლელი ჯარისკაცები და არა მხოლოდ დაარწმუნა სენატი გაეღმერთებინათ იგი და საჯარო დაკრძალვის პატივიც მიეგოთ, არამედ მისი კოგნომენი, პერტინაქისც კი დაუმატა საკუთარ სახელს. სევერუსმა მისი ტახტზე ასვლისა და დაბადების დღის აღსანიშნავად თამაშებიც გამართა.
სქოლიო
კატეგორია:რომის იმპერატორები კატეგორია:დაბადებული 1 აგვისტო კატეგორია:დაბადებული 126 კატეგორია:გარდაცვლილი 28 მარტი კატეგორია:გარდაცვლილი 193 კატეგორია:პრეტორიანელების მიერ მოკლული რომის იმპერატორები კატეგორია:რომის გაღმერთებული იმპერატორები კატეგორია:II საუკუნის რომის იმპერატორები
კაცი ფუტლარში
კაცი ფუტლარში (Челове́к в футля́ре) — ანტონ ჩეხოვის მოთხრობა, რომელიც 1898 წლის მაის-ივნისში დაიწერა. პირველად 1898 წელს ჟურნალ „Русская мысль“-ის მე-7 ნომერში გამოქვეყნდა. პატარა ტრილოგიის პირველი ნაწილი.
შექმნის ისტორია
ამ სერიის შექმნა ჩეხოვს აზრად ზაფხულში მოუვიდა. სამი მოთხრობისაგან: „კაცი ფუტლარში“, „ხურტკმელი“ და „სიყვარულის შესახებ“ შემდგარი სერია „პატარა ტრილოგია“, არ უნდა დამთავრებულიყო მოთხრობით „სიყვარულის შესახებ“. მოთხრობების წერის დროს შემოქმედებითი აქტივობის დაცემა მოხდა, მოგვიანებით კი ტუბერკულოზით დაავადებამ გადაიტანა ყურადღება.
მოთხრობაზე ჩეხოვი 1898 წლის მაის-ივნისში მელიხოვოში მუშაობდა. 1989 წლის ივნისის დასაწყისში მოთხრობა დასაბეჭდათ მზადდებოდა, ხოლო 1989 წლის 15 ივნისს ხელნაწერი ჟურნალში გაიგზავნა.
ამ მოთხრობის შესახებ ჩეხოვი თავის უბის წიგნაკში წერდა : „კაცი ფუტლარში: მას ყველაფერი ფუტლარში აქვს. როდესაც კუბოში იწვა, თითქოს იცინოდა: იპოვა თავისი იდეალი“
პროტოტიპი
ბელიკოვის ზუსტი პროტოტიპი უცნობია. ზოგიერთი თანამედროვე (მათ შორის ვლადიმერ ბოგორაზი და მიხეილ ჩეხოვი) თვლიდნენ, რომ „კაცი ფუტლარში“-ს პროტოტიპი ტაგანროგის გიმნაზიის ინსპექტორი ალექსანდრე დიაკონოვი გახდა, სხვები კი დიაკონოვის ხასიათის ისეთ ეპიზოდებს აღწერდნენ, რომ პირველების მოსაზრებას აბათილებდნენ. ასე აღწერდა დიაკონოვის გულუხვობას პაველ ფილევსკი და წერდა: „მე კი ვამტკიცებ, რომ „კაცს ფუტლარში“ და დიაკონოვს საერთო არაფერი აქვთ და ანტონ ჩეხოვის ამ ნაწარმოებში ვერცერთი ადგილობრივი კოლორიტის მოძებნა ვერ მოხერხდება“.
სობოლევი ვარაუდობდა, რომ ჩეხოვის გმირის პროტოტიპი შეიძლება ყოფილიყო ცნობილი პუბლიცისტი მიხეილ მენშიკოვი. თავის ერთ-ერთ დღიურში ჩეხოვი მასზე წერდა: „მშრალ ამინდში კალოშით დადის, დააქვს ქოლგა, რატა მზის დარტყმისგან არ დაიღუპოს, ცივი წყლით ბანაობის ეშინია, უჩივის გულის მიყუჩებას “თუმცა, მენშიკოვსა და ბელიკოვს შორის მხოლოდ გარეგნული მსგავსებაა. თავად ჩეხოვი თავის ძმაზე, ივანე ჩეხოვზეც წერდა: „ის, ანუ ივანე, ცოტა გაჭარარავდა და კვლავინდებურად ყველაფერს ძალიან იაფად და მომგებიანად ყიდულობს და კარგ ამინდშიც კი ქოლგა დააქვს თან“.
ამფაქტებიდან გამომდინარე შეგვიძლია ვივარაუდოთ, რომ ბერძნული ენის მასწავლებლის, ბელიკოვის სახე კრებითია.
ახლა გამოთქმა „კაცი ფუტლარში“ რუსულ ენაში საზოგადო სახელი გახდა, აღნიშნავს მარტოსულ ადამიანს, რომელიც მთელი სამყაროსგან იკეტება და თავის ირგვლივ გარსს ქმნის, „ფუტლარს“.
სახის გავლენა
თანამედროვე ფსიქოლოგები ბელიკოვის სახეს განიხილავენ როგორც შფოთვითი აშლილობის მაგალითს.
მოთხრობის გმირების მემორიალი იუჟნო-სახალინსკში, სახალინსკის საერთაშორისო თეატრალური ცენტრის სკვერში 2013 წელს დაიდგა.
სანჩიდრიანი
სანჩიდრიანი (Sanchidrián) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 26 კმ². მოსახლეობა — 714 კაცი (2020 წ.).
კაცი ფუტლარში
სქოლიო
კატეგორია:ანტონ ჩეხოვის მოთხრობები
სანჩიდრიანი
სქოლიო
კატეგორია:ავილის მუნიციპალიტეტები
პირველხვლიკები
პირველხვლიკები (Rhynchocephalia) — ამომწყდარი ქვეწარმავლების ქვეკლასი. ერთადერთი შემორჩენილი წარმომადგენელია ჰატერია.
ლიტერატურა
კატეგორია:გადაშენებული ქვეწარმავლები კატეგორია:ქვეწარმავლები
ლაჰილი (მესტიის მუნიციპალიტეტი)
ლაჰილი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლატალის თემი (სოფლები: იენაში, იფხი, კვანჭიანარი, ლახუშდი, ლაჰილი, ლელბაგი, ლეშუკვი, მაცხვარიში, ნანყვამ-ზაგრალი, სიდიანარი, შყალერი). მდებარეობს მდინარე ენგურის მარჯვენა ნაპირზე, ზღვის დონიდან 1350 მ, მესტიიდან 12 კმ.
სქოლიო
კატეგორია:მესტიის მუნიციპალიტეტის სოფლები
მარტვილის კანიონი
მარტვილის კანიონი — კანიონი საქართველოში, მარტვილის მუნიციპალიტეტში. მდებარეობს სოფელ გაჭედილთან, მდინარე აბაშის ხეობაში, მარტვილი-ჩხოროწყუს ცენტრალური საავტომობილო გზის პირას, ზღვის დონიდან 210 მ სიმაღლეზე.
წარმოადგენს მდინარე აბაშის მიერ აბდათის კირქვული ქანებით აგებულ ანტიკლინში, კანიონისებურად გაჭრილ ხეობას. კანიონის სიგრძე 2400 მ-ია, ჩაჭრის სიღრმე 20–30 მ, ხოლო სიგანე 5–10 მ. კანიონში ორ ადგილას არის შენახული კირქვის ბუნებრივი ხიდები, რაც იმის მანიშნებელია, რომ აქ ოდესღაც კარსტული მღვიმე ჩამოიშალა.
გარდა ამისა, კანიონის შუა წელში წარმოიშობა 12–15 მ სიმაღლის ვარდნის მცირე ჩანჩქერები. ერთი მონაკვეთი გამოირჩევა განსაკუთრებული სილამაზით. ეს არის ოფუცხოლე, რომელიც ცნობილია „დადიანების საბანაოს“ სახელით. აქ ჩასასვლელად ბილიკი კირქვის დიდი კვადრებისგან აშენებულ კიბეს ჩაუყვება. მიმდებარე კირქვოვან კლდეებზე განვითარებულია კოლხური ტყისთვის დამახასიათებელი ფლორა, თავისი უნიკალური წარმომადგენლებით, აქ გვხვდება: დათვისთხილა, კოლხური ბზა, უთხოვარი და სხვა. მრავლადაა სხვადასხვა სახეობის ხავსი, გვიმრანაირები.
მარტვილის კანიონი ერთ-ერთი ყველაზე პოპულარული დაცული ტერიტორიაა. მარტვილის კანიონის ვიზიტორთა ცენტრი სოფელ დიდ ინჩხურში, კანიონის შესასვლელთანაა განთავსებული. ქვით მოკირწყლული 700 მ-ის სიგრძის წრიული საფეხმავლო ბილიკი ვიზიტორთა ცენტრიდან იწყება და გაივლის დადიანების ისტორიულ ბილიკს. ბილიკზე განლაგებულია 2 ხიდი, 3 გადასახედი პლატფორმა, კირქვის დიდი ლოდებისგან აშენებული 30-საფეხურიანი ისტორიული კიბე.
ყველაზე ახლომდებარე მსხვილი დასახლებული პუნქტია ქალაქი მარტვილი. ბუნების ძეგლია. მარტვილის კანიონი ცნობილია აგრეთვე აბაშის კანიონის, გაჭედილის კანიონისა და გოჭკადილის კანიონის სახელწოდებით.
სქოლიო
კატეგორია:საქართველოს ბუნების ძეგლები
ადის თემი
ადის თემი (Ада) — თემი სერბეთში, შედის ჩრდილო-ბანატის ოლქში.
თემის მოსახლეობა შეადგენს 18 189 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 80 ადამ./კმ². თემის ფართობი — 227 კმ².
Pristomyrmex yaeyamensis
Pristomyrmex yaeyamensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pristomyrmex-ს გვარიდან. მიეკუთვნება Ponerinae-ს ქვეოჯახს. .
ბელინდა კარლაილი
ბელინდა ჯო კარლაილი (Belinda Jo Carlisle, დ. 17 აგვისტო, 1958) — გრემის ნომინანტი ამერიკელი მომღერალი. ის არის ჯგუფ The Go-Go's-ის მთავარი ვოკალისტი და ერთ-ერთი დამაარსებელი, ისევე როგორც წარმატებული სოლო-შემსრულებელი. თავისი კარიერის განმავლობაში კარლაილმა გამოუშვა ოთხი სტუდიური ალბომი და თერთმეტი სინგლი The Go-Go's-თან ერთად (რომელმაც მსოფლიო 7 მილიონი დისკი გაყიდა ), ხოლო რვა სტუდიური ალბომი და ოცდათერთმეტი სინგლი, როგორც სოლო-შემსრულებელმა.
სქოლიო
კატეგორია:ამერიკელი მომღერლები კატეგორია:დაბადებული 1958 კატეგორია:დაბადებული 17 აგვისტო კატეგორია:ამერიკელი სოპრანოები კატეგორია:The Go-Go-ს წევრები კატეგორია:I.R.S. Records-ის შემსრულებლები კატეგორია:MCA Records-ის შემსრულებლები კატეგორია:ლგბტ უფლებების ამერიკელი აქტივისტები კატეგორია:პოპ-პანკ მომღერლები კატეგორია:Rykodisc-ის შემსრულებლები კატეგორია:Virgin Records-ის შემსრულებლები
ლუციუს სეპტიმიუს სევერუსი
thumb|სეპტიმიუს სევერუსი ლუციუს სეპტიმიუს სევერუსი (LVCIVS SEPTIMIVS SEVERVS; დ. 9 აპრილი, 146, ლეპტის-მაგნა, აფრიკა — გ. 4 თებერვალი, 211, ებურაკუმი) — რომის იმპერატორი 193 წლის 9 აპრილიდან 211 წლამდე. სევერუსების დინასტიის დამაარსებელი.
მოღვაწეობა
დაწინაურდა მარკუს ავრელიუსის დროს დროს. იყო კვესტორი, სახალხო ტრიბუნი, გალიის, პანონიის, სიცილიისა და გერმანიის პროვინციების მმართველი. ლეგიონერებმა იმპერატორად გამოაცხადეს. სევერუსმა სენატს დაუპირისპირა საიმპერატორო საბჭო, რომელშიც შედიოდნენ ცნობილი იურისტები: პაპინიანე, ულპიანე და პაულუსი. გაზარდა ბიუროკრატიული აპარატი, რომელიც უმთავრესად სამხედროებისაგან კომპლექტებოდა. გაამაგრა დუნაისპირა და რაინისპირა საზღვრები. 198 წელს აღმოსავლეთ პართელები დაამარცხა და ქალაქი ქტესიფონი აიღო. 208 წელს შვილებთან კარაკალასტან და გეტასთან ერთად ბრიტანეთში იყო, კალედონიელები დაამარცხა და დიდი ზღუდე ააგო. იქვე გარდაიცვალა.
ლიტერატურა
კატეგორია:დაბადებული 9 აპრილი კატეგორია:დაბადებული 146 კატეგორია:გარდაცვლილი 4 თებერვალი კატეგორია:გარდაცვლილი 211 კატეგორია:რომის გაღმერთებული იმპერატორები კატეგორია:II საუკუნის რომის იმპერატორები
სინლაბახოსი
სინლაბახოსი (Sinlabajos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 20 კმ². მოსახლეობა — 143 კაცი (2020 წ.).
სქოლიო
კატეგორია:ავილის მუნიციპალიტეტები
ლალი
ლალი (rubens, rubinus — წითელი; ), Al2O3 — მინერალი, კორუნდის სახეობა, მიეკუთვნება ოქსიდების კლასს, ტრიგონალური სინგონიით. სიმაგრე — 9, სიმკვრივე 3,97 — 4,05, დაწვრილებით იხილეთ კორუნდი. წითელი შპინელისაგან განსხვავდება კრისტალების ფორმით, სხვა შემთხვევაში — ძნელია მათი გარჩევა, მხოლოდ მიკროსკოპით. წითელ ელფერს აძლევს ქრომის მინარევი. წითელ კორუნდებს უწოდებენ ლალს, ლურჯს — საფირონს. ღიაშეფერილობის საიუველირო ხარისხის საფირონს ან უფერო კორუნდს, უწოდებენ ლეიკოსაფირონი. ლალის და საფირონის „ვარსკვლავური“ სახეები ასტერიზმის კარგად გამოხატული ეფექტით, ამუშავებენ კაბოშონის სახით.
საბადოები
ანტარქტიდის გარდა, გვხვდება ყველა კონტინენტზე. ღირებულია ძირითადად აზიური ლალები.
ლალის ძირითადი ექსპორტიორი ქვეყნებია მიანმა, ტაილანდი და შრი-ლანკა. მოთხოვნით სარგებლობს ასევე აღმოსავლეთ აფრიკის ქვეყნების კენია და ტანზანიის ლალები. უძველესი დროიდან მოიპოვებენ მას პამირის მთებში (საბადო „სნეჟნოე“ ტაჯიკეთში).
შეფასება
საბჭოთა კავშირში ლალის ხარისხის მაჩვენებლებს საზღვრავდნენ დეფექტების ჯგუფის აღწერით, ფერს № III 1991 წ. პრეისკურანტის მიხედვით.
დაწახნაგებული ლალის დეფექტობის ჯგუფებია:
ლალის ფერების ჯგუფები:
ლალების კლასიფიკაცია ფერის მიხედვით
მეთოდიკა აღიარებულია ოფიციალურ დოკუმენტად ექსპერტების საბჭოს მიერ „სერტიფიკაციის ექსპერტთა კოლეგია “ და საფუძვლად დაედო რეკომენდაციებს ძვირფას ქვიანი საიუველირო ნაკეთობების შეფასების მეთოდებს.
ისტორია
ვარაუდობენ, რომ ლალს მოიპოვებდნენ ჯერ კიდევ ბრინჯაოს ხანაში, ბირმაში (მიანმა). 2000 წლის წინ ლალი ფასობდა ინდოეთშიც და გამოიყენებოდა როგორც თილისმა, ავგაროზი. ლალი იცოდნენ ძველ ეგვიპტეში, საბერძნეთსა და ძველ რომში.
1800 წელს ევროპაში აღმოაჩინეს ლალისა და საფირონის ნათესაობა. 1835 წელს აღმოჩენილ იქნა ხელოვნური ლალის მიღების ხერხი.
მუქ ლალს უწოდებდნენ ძოწის ლალს.
ცრურწმენა
ძველად ლალს აღიქვამდნენ როგორც „სიცოცხლისა და სიყვარულის ქვას“. ითვლებოდა, რომ ამ ქვის ფლობა პატრონს აძლევდა უფრო მეტ ძალაუფლებას, გამბედაობას და ღირსებას. ლალით იმედოვნებდნენ თავის დაცვას ეშმაკისაგან და ჭირისაგან. ლალის ზოდიაქოს ნიშანია მშვილდოსანი, ვერძი, ლომი, ღრიანკალი და თხის რქა.
სქოლიო
კატეგორია:ძვირფასი თვლები კატეგორია:ალუმინის მინერალები კატეგორია:ოქსიდის მინერალები კატეგორია:ზემტკიცე მასალები კატეგორია:ტრიგონური მინერალები კატეგორია:კორუნდის სახესხვაობები
კრისტიან სლეიტერი
კრისტიან სლეიტერი (Christian Slater; 18 აგვისტო, 1969) — ამერიკელი მსახიობი კაცი. პირველი ეპიზოდური როლი შეასრულა 1981 წელს, ხოლო პირველი მთავარი როლი 1985 წელს. 90-იან წლებში მან რამდენიმე დიდბიუჯეტიან ფილმში ითამაშა. 2000-იანი წლებიდან სატელევიზიო პროექტებში მონაწილეობს.
რესურსები ინტერნეტში
კატეგორია:დაბადებული 1969 კატეგორია:ოქროს გლობუსის გამარჯვებულები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი თეატრის მსახიობები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი გამხმოვანებლები კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები
პესცენიუს ნიგერი
thumb|პესცენიუს ნიგერი პესცენიუს ნიგერი (Gaius Pescennius Niger Iustus) (დ. 140 — გ. 194) — რომის იმპერატორი 193-194 წლებში.
რესურსები ინტერნეტში
კატეგორია:რომის იმპერატორები კატეგორია:დაბადებული 140 კატეგორია:გარდაცვლილი 194 კატეგორია:II საუკუნის რომის იმპერატორები
ტემერნიკის საბაჟოს ძეგლი
ტემერნიკის საბაჟოს ძეგლი (Памятник Темерницкой таможне) — სკულპტურული ძეგლი, რომელიც საზეიმოდ გაიხსნა 2010 წელს დონის როსტოვში, როსტოვის ოლქი, რუსეთის ფედერაცია. ძეგლი ეძღვნება ქალაქის დაბადებისა და ტემერნიკის საბაჟოს დაარსების შესახებ ბრძანების ხელმოწერის თარიღს (1749 წლის 15 დეკემბერი). ძეგლის დადგმა მოხდა ქალაქ დონის როსტოვის ადმინისტრაციის 2010 წლის 24 ნოემბერის № 890 ბრძანებულების შესაბამისად.
ისტორია
2010 წლის 15 დეკემბერს ქალაქის სანაპიროზე ოფიციალურად გაიხსნა ტემერნიკის საბაჟოს ძეგლი. ღონისძიება მიეძღვნა დონის როსტოვის დაარსების თარიღსა და ტემერნიკის საბაჟოს დაარსების შესახებ განკარგულების ხელმოწერის თარიღს. ქანდაკება დაამზადეს ნოვოროსიისკში დონის როსტოველი ხელოსნების მეთვალყურეობის ქვეშ. ძეგლის ავტორები არიან სერგეი ოლეშნია და ანატოლი დემენტიევი. ძეგლის დამზადებას მოუნდნენ 7 თვე.
აღწერა
კომპოზიციის ცენტრშია საბაჟოს ოფიცრის ფიგურა, რომელსაც ხელში უჭირავს სავაჭრო წესდება, რომელიც დათარიღებულია 1731 წლით, ასევე მას აქვს სხვა დოკუმენტებიც, რომლებიც არეგულირებს საბაჟოს მუშაობას. ძეგლის შექმნისათვის კონსუტაციები მიმდინარეობდა ისტორიკოსებთან, რათა ძეგლის გარე ხედი მთლიანად მიმსგავსებოდა ისტორიულ პერიოდს. ძრგლის სიმაღლეა 2 მეტრი და 20 სანტიმეტრი. დამზადებულია ბრინჯაოსაგან. დამონტაჟების პროცესი მიმდინარეობდა რამდენიმე საათის განმავლობაში.
ძეგლი დადგეს სანაპიროს ქუჩაზე № 15 სახლის პირდაპირ.
სქოლიო
კატეგორია:დონის როსტოვის ძეგლები
ადვოკატი
ადვოკატი სისხლის სამართლის საქმეში გამოდის ბრალდებულისა და განსასჯელის დამცველად, ასევე დაზარალებულის წარმომადგენლად სამოქალაქო დავის განხილვისას იგი შეიძლება იყოს მოსარჩელის, მოპასუხისა და პროცესის სხვა მონაწილის წარმომადგენელი, ადვოკატის მოვალეობაა იურიდიული რჩევა-დარიგება მისცეს მოქალაქეებსა და ორგანიზაცია-დაწესებულებებს, შეუდგინოს მათ განცხადებები, საჩივრები, საქმიანი ქაღალდები, განუმარტოს სამართლებრივი საკითხები და ა. შ. მას უფლება არ აქვს გაამხილოს იმ პირის საიდუმლო, რომელსაც იურიდიულ დახმარებას უწევს. ადვოკატის გამოსვლა ბრალდებულის დამცველად ბრალდებულის უფლებებისა და კანონიერი ინტერესების უზრუნეელვოფის ძირითადი ფორმაა. ადვოკატთან შეთანხმებით მოქალაქე ხელშეკრულებას დებს იურიდიულ კონსულტაციასთან, რის შემდეგ ადვოკატი დაცვაზე უარს ვერ იტყვის. ადვოკატი პროცესის მონაწილეა და დამოუკიდებელი საპროცესო უფლებები აქვს. გამოძიების შედეგად მიღებულ მასალებს იგი აშუქებს ბრალდებულის ინტერესებიდან გავომდინარე. ადვოკატს შეუძლია ან სრულიად არ დაეთანხმოს ბრალდებას, ან დაეთანხმოს მის ამა თუ იმ ნაწილს, უფლება აქვს არ შეედავოს ბრალმდებელს არსებითად და მხოლოდ პასუხისმგებლობის შემამსუბუქებელი გარემოებანი დაასაბუთოს. ადვოკატის ასეთი პოზიცია — ბრალდებისადმი დაპირისპირება, ხელს უწყობს სასამართლოს მიერ ჭეშმარიტების დადგენას და სამართლიანი განაჩენის გამოტანას.
თანამედროვე საქართველოს ადვოკატურის დასაწყისად 2001 წლის 20 ივნისი შეიძლება ჩაითვალოს, როდესაც საქართველოს პარლამენტმა მიიღო კანონი „ადვოკატთა შესახებ“ და ამით საფუძველი ჩაეყარა საქართველოს ადვოკატთა ასოციაციის, როგორც ერთიანი და დამოუკიდებელი საჯარო სამართლის იურიდიული პირის შექმნას. ადვოკატთა ასოციაციის ფორმირების პროცესი 2005 წელს დასრულდა.
სქოლიო
კატეგორია:იურისპრუდენცია კატეგორია:პროფესიები
ორლოვკა (ბლაგოვეშჩენსკის რაიონი)
ორლოვკა (Орловка; Орловка) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 102 ადამიანი. რაიონულ ცენტრ ბლაგოვეშჩენსკიდან დაშორებულია 24 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 49 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (61%).
სქოლიო
კატეგორია:ბლაგოვეშჩენსკის რაიონის სოფლები
Rhopalothrix acutipilis
Rhopalothrix acutipilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhopalothrix-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ვიქტორ ფიშერი
ვიქტორ გორიდსენ ფიშერი (Viktor Gorridsen Fischer; დ. 9 ივნისი, 1994, ორჰუსი, დანია) — დანიელი ფეხბურთელი, რომელიც ამჟამად თამაშობს დანიის სუპერლიგის კლუბ „კოპენჰაგენსა“ და დანიის ეროვნულ ნაკრებში ნახევარმცველის პოზიციაზე.
ფიშერის საფეხბურთო კარიერა დაიწყო საბავშვო გუნდ „ლესენგში“, რის შემდეგაც იგი 2005 წელს გადავიდა „ორჰუსში“. ორჰუსში 5 წლიანი თამაშის შემდეგ საფეხბურთო კარიერა გააგრძელა „მიდტიულანის“ ახალგაზრდულ გუნდში, 2012 წელს კი სამწლიანი ხელშეკრულება გააფორმა ჰოლანდიის კლუბ ამსტერდამის „აიაქსთან“. 2016 წელს ფიშერმა დატოვა აიაქსი და 5 მილიონი ევროს სანაცვლოდ შეურთა ინგლისურ კლუბ „მიდლზბროს“, სადაც 2017 წლამდე თამაშობდა. იმავე წელს იგი გადავიდა გერმანულ კლუბ „მაინცი 05“-ში, ხოლო 2018 წლიდან ასპარეზობს დანიურ კლუბ „კოპენჰაგენში“.
სქოლიო
კატეგორია:დანიელი ფეხბურთელები კატეგორია:დაბადებული 1994 კატეგორია:დაბადებული 9 ივნისი კატეგორია:დანიის ნაკრების ფეხბურთელები კატეგორია:მიდტიულანის ფეხბურთელები კატეგორია:ამსტერდამის აიაქსის ფეხბურთელები კატეგორია:იონგ აიაქსის ფეხბურთელები კატეგორია:მიდლზბროს ფეხბურთელები კატეგორია:მაინცი 05-ის ფეხბურთელები კატეგორია:კოპენჰაგენის ფეხბურთელები კატეგორია:ერედივიზიის ფეხბურთელები კატეგორია:ნიდერლანდების პირველი დივიზიონის ფეხბურთელები კატეგორია:პრემიერ ლიგის ფეხბურთელები კატეგორია:გერმანიის ბუნდესლიგის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები
გადის ტორსო
გადის ტორსო (Gaddi Torso), მარმარილოს ფიგურა გამოფენილი უფიცის არქეოლოგიური ოთახში, ფლორენციაში, და წარმოადგენს ძვ. წ. II საუკუნის ელინისტურ ქანდაკებას. მისი დინამიკური მოხრა და არაჩვეულებრივად დახვეწილი მოდელირება მას პერგამენის სკოლის ქანდაკებებს მიაკუთვნებს. გადის კოლექციაში ყოფნისას ქანდაკება სატირის ტორსო ეგონათ, თუმცა ამჟამად მას ჯაჭვებისგან გათავისუფლების მოწადინე კენტავრად მიიჩნევენ. ეს თემა რამდენიმეჯერ წარმოუდგენიათ ელენისტურ ხელოვნებაში, რაც იმჟამად ადამიანის მდაბალი ნატურის ცივილიზებული კონტროლის სიმბოლოს წარმოადგენდა.
კატეგორია:პერგამენის სკოლა კატეგორია:უფიცი კატეგორია:ქანდაკებები
194
თარიღი უცნობია
*
ქვარიანი
საკუთარი სახელი ქვარიანი შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
კასტილია და ლეონი
მინი|300პქ|კასტილია და ლეონის მდებარეობა ესპანეთის რუკაზე კასტილია და ლეონი (Castilla y León) — ესპანეთის ავტონომიური გაერთიანება 1983 წლიდან. მოიცავს 9 პროვინციას : 5 ძველ ლეონში შედიოდა (ლეონი, პალენსია, სალამანკა, ვალიადოლიდი, სამორა) და 4 ძველ კასტილიაში (ავილა, ბურგოსი, სეგოვია, სორია).
ადმინისტრაციული დაყოფა
კასტილია და ლეონის შემადგენლობაში შედის 9 პროვინცია.
გოგი როინიშვილი
გიორგი (გოგი) როინიშვილი (დ. 23 აპრილი, 1921, თბილისი — გ. 3 დეკემბერი, 2000, იქვე) — ქართველი გრაფიკოსი, ფერმწერი, საქართველოს სსრ-ის დამსახურებული მხატვარი (1966).
ბიოგრაფია
გიორგი როინიშვილი მხატვრობით ადრეულ ასაკშივე დაინტერესდა. პირველი ნამუშევრები, რომლებიც ოჯახს შემორჩა, 7-8 წლის ასაკში შესრულებული ნახატებია და ამ ნახატებში უკვე გამოკვეთილია მისი განსაკუთრებული ნიჭი. მიუხედავად შვილის მხატვრობით გატაცებისა, მამამისს სურდა, გიორგი ექიმი გამოსულიყო და სკოლის დასრულების შემდეგ იგი სამედიცინო ინსტიტუტში აბარებს, მაგრამ ფარულად აკადემიის სამხატვრო სტუდიაში დადის და 1939 წელს ფერწერის ფაკულტეტზე ირიცხება. სტუდენტობის წლებშივე, 1943 წელს გიორგი ჯარში, შემდგომ კი ფრონტზე წაიყვანეს. ომის დასრულების შემდეგ ის აკადემიაში დაბრუნდა და 1946 წელს უჩა ჯაფარიძის ჯგუფში დაამთავრა სწავლების სრული კურსი. მიიღო ფერმწერის წოდება (სადიპლომო ნამუშევრი — „მარულა").
ძირითადად მუშაობდა წიგნის გრაფიკის დარგში. განსაკუთრებით აღსანიშნავია დ. კლდიაშვილის მოთხრობების (1947), ნ. ნაკაშიძის მოთხრობების (1950), ე. ზედგენიძის რომანის „მზის ამოსვლამდე" (1960), გ. ძნელაძის ზღაპრის „მზის სტუმარი" (1970) და სხვ. ილუსტრაციები. ფერწერული ნამუშევრები: „შეტაკება ნასაკირალთან 1905 წელს" (1955), „კავალერიის შეტევა" (1965), „ფიცი" (1978) და სხვ. მუშაობდა აგრეთვე ჟურნალ „დილას“ რედაქციაში. ოთხი ათეული წლის მანძილზე (1962-2000) მისი სამხატვრო რედაქტორი იყო. ჟურნალის თითქმის ყველა ნომერშია განთავსებული გოგი როინიშვილის მიერ ილუსტრირებული ესა თუ ის მოთხრობა და ლექსი. ფერადოვნად აჟღერებული ცოცხალი, თავისუფალი ნახატითაა შესრულებული დასასურათებელი ნაწარმოებების საკვანძო სიუჟეტები. ბავშვისთვის ადვილად აღსაქმელად და გასაგებადაა გადმოცემული ნახატის შინაარსი.
1970-იან წლებში გოგი როინიშვილი მუშაობდა ხატვის პედაგოგად თბილისის სახელმწიფო უნივერსიტეტის ხელოვნებისა და ჰუმანიტარულ პროფესიათა ფაკულტეტის სახვითი ხელოვნების განყოფილებაზე და განსაკუთრებული სიყვარულით ეკიდებოდა ხატვის ნიჭით დაჯილდოებულ ახალგაზრდების პროფესიული მომზადების საქმეს.
1947 წლიდან გიორგი როინიშვილი მუდმივად იღებდა მონაწილეობას ყოფილ საკავშირო და ადგილობრივ გამოფენებში. მისი ნამუშევრების უმთავრესი ნაწილი ინახება მხატვრის ოჯახში და კერძო კოლექციებში. გ. როინიშვილის ნამუშევრებს ხშირად ყიდულობდნენ სხვადასხვა ქვეყნიდან ჩამოსული კერძო პირები. თუმცა, მათი ადგილსამყოფლის დადგენა დღესდღეობით შეუძლებელია.
მხატვარი ხშირად მიმართავდა ექსპერიმენტებს, ეძებდა სხვადასხვა გზას. ერთი გზა რეალიზმთან მიდის („ტყე" (1950-იანი წწ.), „ცხენოსნები" (1950), „ცირკის მოხეტიალე მსახიობები" (1958), „მანანა ორბელიანი" (1960), „ალჟირი" (სერია. 1970), „შემოდგომა იმერეთში" (1962), „აზიური ჩანახატი" (1970), „ნატურმორტი ხანჯლით" (1986), „შემოდგომა" (1992), „ნიკორწმინდა" (1990)). მეორე გზას იგი აბსტრაგირებასთან მიჰყავს („ზღაპრის სამყარო" (1965), „გაუწმენდავი პალიტრა" (1960) „ოქროს ნიღაბი" (1998)). ქმნიდა ასევე კუბისტური მხატვრობისთვის დამახასიათებელ ლაკონიურ კომპოზიციებსაც („გეომეტრიული კომპოზიცია, თეთრი კვადრატი" (1960), „გოგონა თეთრებში. მონიკა" (1965), „ნატურმორტი" (1965), „ოცნების ტაძარი" (1965), „ავტოპორტრეტი" (1992)).
მრავალფეროვანია მისი შემოქმედება. მან შექმნა ათეულობით ფერწერული და გრაფიკული დაზგური ნამუშევარი. ასევე, დაასურათა წიგნები: დავით კლდიაშვილის „სამანიშვილის დედინაცვალი", „დარისპანის გასაჭირი"; ეგნატე ნინოშვილის „ჯანყი გურიაში", „სექტემბერი"; ლეონიდ ლეონოვის „ევგენია ივანოვნა"; შირვანზადეს „ქაოსი" და სხვა. მუშაობდა პეიზაჟის, პორტრეტის ჟანრში, ქმნიდა თემატურ და აბსტრაქტულ ტილოებს, სატირულ ნახატებს; აფორმებდა სპექტაკლებსა და ფილმებს.
Crises
Crises — მაიკ ოლდფილდის სტუდიური ალბომი, რომელიც გამოვიდა 1983 წელს. მისი გარეკანის ავტორია ტერი აილოტი.
ალბომის ყველაზე ცნობილი სიმღერაა „Moonlight Shadow“, რომელშიც მღერის მეგი რაილი. ასევე ცნობილი არის Shadow on the Wall, როჯერ ჩეპმენის ვოკალით.
Mercury Records-ის 2013 წლის გამოცემა
Crises 2013 წლის 2 სექტემბერს ხელახლა გამოიცა Mercury Records-ის მიერ, ისევე, როგორც Five Miles Out-ის რემასტერი. იგი წარმოდგენილია ერთ დისზე, 2 დისკიანი დელუქს ვერსიის, გრამფირფიტისა და 5 დისკიანი (3 CD და 2 DVD) ვერსიების სახით. ბოქს-სეტს ახლავს 32 გვერდიანი წიგნი. მწვანე გამჭვირვალე გრამფირფიტა გამოიცა შეზღული, 500 ასლის ოდენობით. ახალი გამოცემის ციფრული ვერსია წარმოდგენილია FLAC/ALAC (16 და 24 ბიტიანი 44.1 kHz) და MP3 (320 კბ/წ) ხარისხით. სუპერ-დელუქს გამოცემაში წარმოდგენილია დისკები 1-3, ხოლო ძირითადი ალბომი წარმოდგენილია ერთი დისკის სახით.
დელუქს გამოცემა
საკონცერტო ჩანაწერები უემბლის კონცერტიდან, 1983 წლის 22 ივლისი, ტურნე Crises
30 წლიანი იუბილეს აღსანიშნავი გამოცემა
საკონცერტო ჩანაწერები უემბლის კონცერტიდან, 1983 წლის 22 ივლისი, ტურნე Crises
2013 წლის რემასტერი / 5.1 მოცულობითი ჟღერადობა
სქოლიო
კატეგორია:მაიკ ოლდფილდის ალბომები კატეგორია:1983 წლის ალბომები კატეგორია:Virgin Records-ის ალბომები
The Suffering
The Suffering (ქართ. „ტანჯვა“) — 2004 წლის მოქმედებითი და საშინელებათა ჟანრის კომპიუტერული თამაში შუტერის ელემენტებით, შექმნილი Surreal Software-ის მიერ PlayStation 2-ისა და Xbox-ის სათამაშო კონსოლებისთვის, ასევე Windows-ის პერსონალური კომპიუტერებისთვის; GameCube-ის კონსოლის ვერსიის შექმნა გაუქმდა პროექტის გამოშვებამდე. თამაშის კონსოლის ვერსიები გამოუშვა Midway Games-მა; კომპიუტერული ვერსია გამოქვეყნდა Encore Software-ისა და Zoo Digital Publishing-ის მიერ.
თამაშში მონსტრებისა და დონეების დიზაინის შექმნით სტუდია Stan Winston იყო დაკავებული, რომელმაც მანამდე ისეთი ცნობილი ფილმების გრაფიკა შექმნა, როგორებიცაა „ტერმინატორი“, „უცხო“ და „მტაცებელი“.
სიუჟეტი
მთავარ გმირს, სახელად თორქს ბრალად ედება თავისი ოჯახის - ცოლის და ორი შვილის მკვლელობა, თუმცა მას საერთოდ არ ახსოვს, როდის ჩაიდინა დანაშაული და ჩაიდინა კი საერთოდ. თორქი ებოტის ციხეში ხვდება, რომელიც შტატ მერილენდში მდებარეობს. ციხე თავისი ბნელი და სისხლიანი ისტორიით არის ცნობილი.
თამაშში მოქმედება თორქის ციხეში მოხვედრისთანავე იწყება. როგორც კი მთავარი გმირი თავის კამერაში შედის, პატიმრები მასზე საუბარს იწყებენ და მცირე დროის შემდეგ მიწისძვრა ხდება, ხოლო სხვა პატიმრებს კი უცნობი არსებები კლავენ.
კამერიდან გათავისუფლების შემდეგ, თორქი გზაში ნგრევასა და ხოცვა-ჟლეტას ხედავს, რომელიც უცნობმა არსებებმა მოაწყვეს, მაგრამ ეს არაფერია იმასთან შედარებით, რაც მას წინ ელოდება.
კატეგორია:ვიდეო თამაშები ალტერნატიული დასასრულით კატეგორია:ერთმოთამაშიანი ვიდეო თამაშები კატეგორია:მესამე პერსონაჟის სროლები კატეგორია:ვიდეო თამაშები შემუშავებული ამერიკის შეერთებულ შტატებში კატეგორია:Windows-ის თამაშები კატეგორია:Xbox-ის თამაშები კატეგორია:PlayStation 2-ის თამაშები კატეგორია:2004 წლის ვიდეო თამაშები
ტინიოსილიოსი
ტინიოსილიოსი (Tiñosillos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 27,25 კმ². მოსახლეობა — 775 კაცი (2020 წ.).